sukhrobnurali/uzbek-legal-corpus huggingface dataset:
Oʻzbekiston Respublikasi psixiatriya xizmati faoliyatini yanada takomillashtirish chora-tadbirlari toʻgʻrisida
(resolution, 2025-12-16)

Ruhiy kasalliklarning oldini olish va ularni davolash ishlarini yanada takomillashtirish, respublika psixiatriya muassasalarining moddiy-texnika bazasini va kadrlar salohiyatini mustahkamlash, shuningdek faoliyati samaradorligini oshirish maqsadida Vazirlar Mahkamasi qaror qiladi: 7. Oʻzbekiston Respublikasi Sogʻliqni saqlash vazirligi, Mehnat va aholini ijtimoiy muhofaza qilish vazirligi hamda Moliya vazirligining psixiatr vrachlar va uyda bemorlarga xizmat koʻrsatuvchi oʻrta tibbiyot xodimlariga uzluksiz ish staji davomiyligi uchun ustamaning eng yuqori miqdorini 2014-yil 1-yanvardan boshlab tarif stavkasining 20 foizidan 30 foizigacha oshirish toʻgʻrisidagi taklifi qabul qilinsin. Belgilansinki, psixiatriya muassasalari xodimlari tarif stavkalariga qoʻshimcha haq miqdori oshirilishi munosabati bilan Oʻzbekiston Respublikasi Davlat budjetining qoʻshimcha xarajatlari sogʻliqni saqlash muassasalarining tarmoqlari va bemorlar oʻrni fondini maqbullashtirish hisobiga qoplanadi. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Oʻzbekiston Respublikasi Prezidentining “Tashqi iqtisodiy faoliyatni tartibga solish borasidagi qoʻshimcha chora-tadbirlar toʻgʻrisida” 2009-yil 5-avgustdagi PQ–1169-sonli qaroriga oʻzgartish va qoʻshimchalar kiritish toʻgʻrisida
(resolution, 2017-09-30)

Tovarlar importini bojxona-tarif jihatdan boshqarish sohasida amaldagi qonun meʼyorlarini unifikatsiya qilish hamda ularni import boji stavkalari toʻgʻrisida qabul qilingan qarorlarga muvofiqlashtirish maqsadida: 1. Oʻzbekiston Respublikasi Prezidentining “Tashqi iqtisodiy faoliyatni tartibga solish borasidagi qoʻshimcha chora-tadbirlar toʻgʻrisida” 2009-yil 5-avgustdagi PQ–1169-sonli qaroriga ilovaga* muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
Xodimlar soni va mehnatga haq toʻlash fondining eng kam meʼyorlari joriy etilishini hisobga olgan holda soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisidagi nizomga oʻzgartirishlar kiritish toʻgʻrisida
(resolution, 2017-02-06)

Oʻzbekiston Respublikasi Prezidentining 2012-yil 16-iyuldagi “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari toʻgʻrisida”gi PF-4453-son Farmoniga (Oʻzbekiston Respublikasi qonun hujjatlari toʻplami, 2012-y., 29-son, 327-modda) va Oʻzbekiston Respublikasi Prezidentining 2012-yil 25-dekabrdagi “Oʻzbekiston Respublikasining 2013-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-1887-son qaroriga (Oʻzbekiston Respublikasi qonun hujjatlari toʻplami, 2012-y., 52-son, 587-modda) muvofiq Oʻzbekiston Respublikasi Davlat soliq qoʻmitasi va Moliya vazirligi qaror qiladilar: 1. Oʻzbekiston Respublikasi Davlat soliq qoʻmitasi va Moliya vazirligining 2011-yil 2-fevraldagi 2011-5, 6-son qarori bilan tasdiqlangan Xodimlar soni va mehnatga haq toʻlash fondining eng kam meʼyorlari joriy etilishini hisobga olgan holda soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisidagi nizomga (roʻyxat raqami 2200, 2011-yil 23-fevral) (Oʻzbekiston Respublikasi qonun hujjatlari toʻplami, 2011-y., 7-8-son, 79-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 12-bandning ikkinchi xatboshisi quyidagi tahrirda bayon etilsin: “Kalendar yil davomida xodimlar soni va mehnatga haq toʻlash fondining belgilangan eng kam meʼyorlarini hisobga olgan holda toʻlovlarni hisoblash va toʻlashga oʻtilganda xodimlar soni va mehnatga haq toʻlash fondining eng kam meʼyorlarini hisoblash uchun asos boʻladigan koʻrsatkichlar Oʻzbekiston Respublikasi Davlat soliq qoʻmitasi va Moliya vazirligining 2013-yil 4-martdagi 23, 2013-8-sonli “Soliq hisobotining shakllarini tasdiqlash toʻgʻrisida”gi qarori (roʻyxat raqami 2439, 2013-yil 22-mart) (Oʻzbekiston Respublikasi qonun hujjatlari toʻplami, 2013-y., 12 (1)-son) bilan tasdiqlangan Yagona ijtimoiy toʻlov va fuqarolarning budjetdan tashqari Pensiya jamgʻarmasiga sugʻurta badallari hisob-kitobiga asosiy faoliyat turiga bogʻliq holda tasdiqlangan shaklda ilova qilinadigan Xodimlar soni va mehnatga haq toʻlash fondi toʻgʻrisidagi maʼlumotnoma-hisob-kitob (keyingi oʻrinlarda Maʼlumotnoma-hisob-kitob deb yuritiladi) boʻyicha qabul qilinadi.”. 2. 13-band quyidagi tahrirda bayon etilsin: “13. Mazkur Nizom tatbiq etiladigan soliq toʻlovchilar asosiy faoliyat turiga bogʻliq holda tasdiqlangan shakl boʻyicha ortib boruvchi yakunsiz Maʼlumotnoma-hisob-kitobni Yagona ijtimoiy toʻlov va fuqarolarning budjetdan tashqari Pensiya jamgʻarmasiga sugʻurta badallari hisob-kitobiga ilova qiladi.”. 3. 2, 3, va 4-ilovalar oʻz kuchini yoʻqotgan deb hisoblansin. 4. 5-ilovadagi “22,8” va “77,2” raqamlar tegishincha “20,5” va “79,5” raqamlar bilan almashtirilsin.
Jahon bankining Xalqaro taraqqiyot uyushmasi ishtirokida “Sogʻliqni saqlash tizimini takomillashtirish (Salomatlik-3)” loyihasini amalga oshirishga oid qoʻshimcha chora-tadbirlar toʻgʻrisida
(resolution, 2014-05-29)

Sogʻliqni saqlash tizimini yanada takomillashtirish, aholining sogʻliqni saqlashning boshlangʻich boʻgʻini darajasida va tumanlar (shaharlar) tibbiyot birlashmalarida sifatli tibbiy xizmatlar olishini yaxshilash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining 2011-yil 7-sentabrdagi PQ–1614-son qaroriga muvofiq Oʻzbekiston Respublikasi Sogʻliqni saqlash vazirligi tomonidan Jahon bankining Xalqaro taraqqiyot uyushmasi bilan moliyaviy hamkorlikda “Sogʻliqni saqlash tizimini takomillashtirish (Salomatlik-3)” loyihasi (keyingi oʻrinlarda Loyiha deb ataladi) amalga oshirilayotganligi; 2013-yil 7-martda Jahon bankining Direktorlar kengashi Loyihani qoʻshimcha moliyalashtirish uchun Oʻzbekiston Respublikasiga Xalqaro taraqqiyot uyushmasining 5 yillik imtiyozli davrni oʻz ichiga oladigan, qaytarish muddati 25 yil boʻlgan qarz olishning maxsus huquqli 60,6 mln miqdoridagi kreditini berishni maʼqullaganligi; 2. Belgilansinki: Oʻzbekiston Respublikasiga Xalqaro taraqqiyot uyushmasining krediti Oʻzbekiston Respublikasi va Xalqaro taraqqiyot uyushmasi oʻrtasidagi qoʻshimcha moliyalashtirish toʻgʻrisidagi bitim asosida beriladi; Xalqaro taraqqiyot uyushmasi kreditini qaytarish bilan bogʻliq xarajatlar hamda kredit boʻyicha foiz va vositachilik toʻlovlari Oʻzbekiston Respublikasi Davlat budjeti mablagʻlari hisobiga amalga oshiriladi; 4. Oʻzbekiston Respublikasi Moliya vaziriga Xalqaro taraqqiyot uyushmasi bilan qoʻshimcha moliyalashtirish toʻgʻrisidagi bitimni Oʻzbekiston Respublikasi nomidan imzolash vakolati berilsin. 5. Oʻzbekiston Respublikasi Adliya vazirligi Oʻzbekiston Respublikasi va Xalqaro taraqqiyot uyushmasi oʻrtasidagi qoʻshimcha moliyalashtirish toʻgʻrisidagi bitim boʻyicha belgilangan tartibda huquqiy xulosa bersin. 6. Oʻzbekiston Respublikasi Sogʻliqni saqlash vazirligi bir oy muddatda Loyihaning tuzatilgan texnik-iqtisodiy hisob-kitobi va moliyalashtirish rejasini belgilangan tartibda ishlab chiqish, kelishish va kiritishni taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R. S. Azimov hamda Oʻzbekiston Respublikasi Bosh vazirining oʻrinbosari A.I. Ikramov zimmasiga yuklatilsin.
Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga oʻzgartirishlar va qoʻshimcha kiritish haqida
(resolution, 2013-07-15)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 3-maydagi 11/5-son qarori (roʻyxat raqami 1834, 2008-yil 11-iyul) (Oʻzbekiston Respublikasi qonun hujjatlari toʻplami, 2008-y., 28-son, 276-modda) bilan tasdiqlangan Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 33-band quyidagi tahrirda bayon etilsin: “33. Banklarda naqd pulsiz hisob-kitoblar bilan bogʻliq toʻlov hujjatlari Oʻzbekiston Respublikasida naqd pulsiz hisob-kitoblar toʻgʻrisidagi nizomda (roʻyxat raqami 2465, 2013-yil 3-iyun) (Oʻzbekiston Respublikasi qonun hujjatlari toʻplami, 2013-y., 23-son, 309-modda) hamda naqd pul bilan bogʻliq operatsiyalar boʻyicha toʻlov hujjatlari Tijorat banklarida kassa ishini tashkil etish, inkassatsiya va qimmatliklarni tashishga doir yoʻriqnomada (roʻyxat raqami 1831, 2008-yil 27-iyun) (Oʻzbekiston Respublikasi qonun hujjatlari toʻplami, 2008-y., 26-27-son, 258-modda) nazarda tutilgan shakllarga asosan toʻliq va toʻgʻri toʻldirilib, rasmiylashtirilishi shart.”. 2. 122-band quyidagi tahrirda bayon etilsin: “122. Shaxsiy hisobvaraqlarda amalga oshiriladigan operatsiyalarda foydalaniladigan toʻlov hujjatlarining turi mazkur Yoʻriqnomaning 8-ilovasida nazarda tutilgan shartli raqam belgilarga (shifrlar) muvofiq aniqlanadi.”. 3. Mazkur oʻzgartirishlar va qoʻshimchaning ilovasiga muvofiq shakldagi 8-ilova bilan toʻldirilsin.
Ish haqi, pensiyalar, stipendiyalar va nafaqalar miqdorini oshirish toʻgʻrisida
(decree, 2013-12-09)

6. Oʻzbekiston Respublikasi Prezidentining 2012-yil 9-noyabrdagi PF–4482-sonli Farmoni (6-bandi istisno qilingan holda) 2013-yilning 15-avgustidan oʻz kuchini yoʻqotgan deb hisoblansin.
Oʻzbekiston Respublikasi Vazirlar Mahkamasining “Oʻzekspomarkaz” milliy koʻrgazma kompleksi” ochiq aksiyadorlik jamiyati obyektlarini qurish va rekonstruksiya qilishni davom ettirish chora-tadbirlari toʻgʻrisida” 2007-yil 27-iyuldagi 152-son qaroriga oʻzgartirishlar kiritish haqida
(resolution, 2021-02-22)

“Oʻzekspomarkaz” milliy koʻrgazma kompleksi” ochiq aksiyadorlik jamiyatini yanada rivojlantirishni va uning tomonidan koʻrsatilayotgan koʻrgazma-yarmarka xizmatlari samaradorligini oshirishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzekspomarkaz” milliy koʻrgazma kompleksi” ochiq aksiyadorlik jamiyati obyektlarini qurish va rekonstruksiya qilishni davom ettirish chora-tadbirlari toʻgʻrisida” 2007-yil 27-iyuldagi 152-son qaroriga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Qarorning nomidagi “milliy koʻrgazma kompleksi” soʻzlari “milliy koʻrgazma kompaniyasi” soʻzlari bilan almashtirilsin. 2. 4-band quyidagi tahrirda bayon qilinsin: “4. Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi Tashqi iqtisodiy aloqalar, investitsiyalar va savdo vazirligi bilan birgalikda, aksiyalarning qoʻshimcha emissiyasini bozor qiymati boʻyicha Oʻzbekiston Respublikasi Tashqi iqtisodiy aloqalar, investitsiyalar va savdo vazirligining tashqi savdo kompaniyalari oʻrtasida ularning investitsiya majburiyatlariga mutanosib ravishda joylashtirgan holda, “Oʻzekspomarkaz” milliy koʻrgazma kompaniyasi” ochiq aksiyadorlik jamiyatining ustav fondini koʻpaytirishni belgilangan tartibda taʼminlasin”.
Traktorlar, oʻziyurar shassilar, traktor tirkamalari va meliorativ yoʻl-qurilish mashinalarini roʻyxatdan oʻtkazish, qayta roʻyxatdan oʻtkazish, davlat raqami belgilarini berish va ularni almashtirish tartibi toʻgʻrisidagi nizomni tasdiqlash haqidagi buyruqni oʻz kuchini yoʻqotgan deb topish toʻgʻrisida
(order, 2013-07-02)

Oʻzbekiston Respublikasi Vazirlar Mahkamasining 2012-yil 6-dekabrdagi 345-son “Qishloq xoʻjaligi va meliorativ texnikani, asbob-uskunalarni hisobga olish va ularning texnik holatini nazorat qilish tizimini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2012-y., 50-son, 559-modda) muvofiq buyuraman: 1. Oʻzbekiston Respublikasi qishloq va suv xoʻjaligi vazirining 2009-yil 30-martdagi 53-son “Traktorlar, oʻziyurar shassilar, traktor tirkamalari va meliorativ yoʻl-qurilish mashinalarini roʻyxatdan oʻtkazish, qayta roʻyxatdan oʻtkazish, davlat raqami belgilarini berish va ularni almashtirish tartibi toʻgʻrisidagi Nizomni tasdiqlash haqida”gi buyrugʻi (roʻyxat raqami 1949, 2009-yil 28-aprel) (Oʻzbekiston Respublikasi qonun hujjatlari toʻplami, 2009-y., 18-son, 231-modda) oʻz kuchini yoʻqotgan deb hisoblansin. 2. Ushbu buyruq Oʻzbekiston Respublikasi Ichki ishlar vazirligi, Davlat statistika qoʻmitasi, Xususiylashtirish, monopoliyadan chiqarish va raqobatni rivojlantirish davlat qoʻmitasi, Oʻzbekiston Fermerlari kengashi va “Oʻzagromashservis” uyushmasi bilan kelishilgan. 3. Mazkur buyruq rasmiy eʼloni qilingan kundan eʼtiboran kuchga kiradi. Kelishilgan:
Koreya Respublikasi bilan mehnat migratsiyasi sohasida hamkorlikni yanada kengaytirish chora-tadbirlari toʻgʻrisida
(resolution, 2021-01-27)

Koreya Respublikasi bilan mehnat migratsiyasi sohasida oʻzaro manfaatli hamkorlikni yanada rivojlantirish maqsadida: 1. 2012-yil 13-dekabrda Oʻzbekiston Respublikasi Mehnat va aholini ijtimoiy muhofaza qilish vazirligi hamda Koreya Respublikasi Bandlik va mehnat vazirligi oʻrtasida bandlikka ruxsat berish tizimi boʻyicha ishchilarni Koreya Respublikasiga yuborish toʻgʻrisida Anglashuv memorandumi imzolanganligi maʼlumot uchun qabul qilinsin. 2. Memorandumga muvofiq Oʻzbekiston Respublikasi fuqarolarini Koreya Respublikasiga yuborish boʻyicha vakolatli organ etib Oʻzbekiston Respublikasi Mehnat va aholini ijtimoiy muhofaza qilish vazirligi huzuridagi Tashqi mehnat migratsiyasi masalalari agentligi belgilansin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Ichki ishlar vazirligi, shuningdek manfaatdor vazirlik va idoralar Oʻzbekiston Respublikasi Mehnat va aholini ijtimoiy muhofaza qilish vazirligi huzuridagi Tashqi mehnat migratsiyasi masalalari agentligiga Memorandumga muvofiq bandlikka ruxsat berish tizimi boʻyicha test sinovlarini oʻtkazish va koʻnikmalarni baholashda koʻmaklashsinlar. 3. Belgilab qoʻyilsinki, bandlikka ruxsat berish tizimi boʻyicha Memorandumga muvofiq oʻtkaziladigan test sinovlarida qatnashganlik va koʻnikmalarni baholaganlik uchun toʻlanadigan Oʻzbekiston Respublikasi fuqarolarining mablagʻlari Koreya Inson resurslarini rivojlantirish xizmatining daromadi hisoblanadi va Oʻzbekiston Respublikasi hududida soliqqa tortilmaydi. 4. Memorandumni amalga oshirish doirasida test oʻtkazish va mehnat migrantlarining koʻnikmalarini baholash uchun olib kirilayotgan test materiallari Oʻzbekiston Respublikasi Vazirlar Mahkamasi tomonidan tasdiqlanadigan roʻyxat boʻyicha bojxona toʻlovlari (bojxona rasmiylashtiruvi yigʻimlaridan tashqari) toʻlashdan ozod qilinsin. 5. Oʻzbekiston Respublikasi Tashqi ishlar vazirligi Mehnat va aholini ijtimoiy muhofaza qilish vazirligi huzuridagi Tashqi mehnat migratsiyasi masalalari agentligining buyurtmanomalariga binoan, Koreya Respublikasi Bandlik va mehnat vazirligi hamda Koreya Inson resurslarini rivojlantirish xizmatining Memorandumni amalga oshirishda qatnashuvchi xodimlari uchun konsullik va boshqa yigʻimlarni undirmagan holda kirish vizalarini rasmiylashtirishni belgilangan tartibda taʼminlasin. 6. Oʻzbekiston Respublikasi Ichki ishlar vazirligi Mehnat va aholini ijtimoiy muhofaza qilish vazirligi huzuridagi Tashqi mehnat migratsiyasi masalalari agentligining buyurtmanomalariga binoan, Koreya Respublikasi Bandlik va mehnat vazirligi hamda Koreya Inson resurslarini rivojlantirish xizmatining Memorandumni amalga oshirishda qatnashuvchi xodimlari uchun davlat boji undirilmasdan koʻp martalik vizalar berilishini va muddati uzaytirilishini, shuningdek ular Oʻzbekiston Respublikasida vaqtincha turgan joyi boʻyicha roʻyxatga olinishi va uning muddati uzaytirilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vaziri Sh. M. Mirziyoyev zimmasiga yuklansin.
Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomaga oʻzgartirishlar kiritish toʻgʻrisida
(order, 2021-07-07)

“Standartlashtirish toʻgʻrisida”gi Oʻzbekiston Respublikasining Qonuni (Oʻzbekiston Respublikasi Oliy Kengashining Axborotnomasi, 1994-y., 2-son, 46-modda) va Oʻzbekiston Respublikasi Vazirlar Mahkamasining 2003-yil 31-yanvardagi 54-son “Transport vositalarini majburiy texnik koʻrikdan oʻtkazish tartibi toʻgʻrisidagi nizomni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2003-y., 1-2-son, 17-modda) muvofiq buyuraman: 1. Oʻzbekiston Respublikasi ichki ishlar vazirining 2003-yil 2-maydagi 137-son buyrugʻi (roʻyxat raqami 1252, 2003-yil 30-iyun) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 12-son) bilan tasdiqlangan Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 2-banddagi “Oʻzbekiston Respublikasining “Yoʻl harakati xavfsizligi toʻgʻrisida”gi Qonuni” degan soʻzlar “Yoʻl harakati xavfsizligi toʻgʻrisida”gi Oʻzbekiston Respublikasining Qonuni (Oʻzbekiston Respublikasi qonun hujjatlari toʻplami, 2013-y., 15-son, 197-modda)” degan soʻzlar bilan almashtirilsin. 2. 3-bandning ikkinchi jumlasi quyidagi tahrirda bayon etilsin: “Ular oʻz vazifalarini bajarishda qonun hujjatlariga, shu jumladan mazkur Yoʻriqnoma, shuningdek Oʻzbekiston Respublikasi Ichki ishlar vazirligining buyruq va koʻrsatmalariga rioya etadi.”. 3. 8-bandning “b” kichik bandidagi “qaroriga muvofiq” degan soʻzlar “qaroriga (Oʻzbekiston Respublikasi qonun hujjatlari toʻplami, 2003-y., 1-2-son, 17-modda) muvofiq” degan soʻzlar bilan almashtirilsin. 4. 15-bandda: ikkinchi xatboshidan “, texnik shartlar” degan soʻzlar chiqarib tashlansin; uchinchi xatboshi quyidagi tahrirda bayon etilsin: “transport vositalari, ularning butlovchi qismlari va qoʻshimcha uskunalarining (maxsus bolalar oʻrindigʻi, mototransport vositalari uchun shlemlar, bosh suyanchigʻi va shunga oʻxshash mahsulotlar) tashkilot standartlari.”. 5. 16-banddagi “Oʻzbekiston Respublikasi standart va meʼyorlarga” degan soʻzlar “standartlashtirishga doir normativ hujjatlar” degan soʻzlar bilan almashtirilsin. 6. 42-bandning “b” kichik bandi toʻrtinchi xatboshisidagi “qarori bilan” degan soʻzlar “qarori (Oʻzbekiston Respublikasi Hukumati qarorlarining toʻplami, 2000-y., 12-son, 75-modda) bilan” degan soʻzlar bilan almashtirilsin.
Umumiy yurisdiksiya sudlarining tuzilmasiga oʻzgartirish kiritish toʻgʻrisida
(decree, 2021-04-30)

Oʻzbekiston Respublikasi “Sudlar toʻgʻrisida”gi Qonunining 78-moddasi hamda Qoraqalpogʻiston Respublikasi Joʻqorgʻi Kengesining 2012-yil 11-dekabrdagi “Qoraqalpogʻiston Respublikasining Taxiatosh shahrini respublika boʻysunuvidagi shahar maqomidan tuman boʻysunuvidagi shahar maqomiga oʻzgartirib, Xoʻjayli tuman tarkibiga qoʻshish haqida”gi 135/X-sonli qaroriga asosan: 1. Qoraqalpogʻiston Respublikasi jinoyat ishlari boʻyicha Taxiatosh shahar sudi tugatilsin. Qoraqalpogʻiston Respublikasi jinoyat ishlari boʻyicha Taxiatosh shahar sudining raisi shtat birligi Qoraqalpogʻiston Respublikasi jinoyat ishlari boʻyicha Xoʻjayli tuman sudiga oʻtkazilib, ushbu tuman sudining sudyasi shtat birligi deb hisoblansin. 2. Oʻzbekiston Respublikasi Moliya vazirligi, Oliy sudi, Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti Qoraqalpogʻiston Respublikasi jinoyat ishlari boʻyicha tuman (shahar) sudlarining xarajatlar smetasi va shtat jadvaliga tegishli oʻzgartirishlar kiritsin. 3. Oʻzbekiston Respublikasi Prezidentining 2004-yil 20-fevraldagi PF–3400-sonli “Umumiy yurisdiksiya sudlarining ayrimlarini tugatish va qayta tashkil etish toʻgʻrisida”gi Farmoniga quyidagi oʻzgartirishlar kiritilsin: a) 4-ilovada “Qoraqalpogʻiston Respublikasi” boʻlimidan “Taxiatosh shahar” soʻzlari chiqarib tashlansin; b) 7-ilovada “Qoraqalpogʻiston Respublikasi” boʻlimidan “Taxiatosh shahar” soʻzlari chiqarib tashlansin. 4. Mazkur Farmonning ijrosi ustidan nazorat Oʻzbekiston Respublikasi Prezidentining Davlat maslahatchisi J. Fayziyev zimmasiga yuklatilsin.
Mikrokredit tashkilotlarida audit tekshiruvlarini oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2023-04-14)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Mikrokredit tashkilotlari toʻgʻrisida”gi (Oʻzbekiston Respublikasi qonun hujjatlari toʻplami, 2006-y., 37-38-son, 372-modda), “Auditorlik faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 2000-y., 5-6-son, 149-modda) va “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi (Oʻzbekiston Respublikasi qonun hujjatlari toʻplami, 2013-y., 18-son, 233-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2012-yil 23-iyundagi 19/4-sonli qarori (roʻyxat raqami 2379, 2012-yil 17-iyul) (Oʻzbekiston Respublikasi qonun hujjatlari toʻplami, 2012-y., 29-son, 341-modda) bilan tasdiqlangan Mikrokredit tashkilotlarida audit tekshiruvlarini oʻtkazish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. 1-bandning uchinchi xatboshisi “toʻgʻriligi va” degan soʻzlardan keyin “buxgalteriya hisobi toʻgʻrisidagi” degan soʻzlar bilan toʻldirilsin. 2. 14-band quyidagi tahrirda bayon etilsin: “14. Mikrokredit tashkiloti auditorlik xizmatlari koʻrsatish toʻgʻrisidagi shartnomaga muvofiq auditorlik tashkiloti xizmatlari haqini oʻz vaqtida toʻlashi shart.”. 3. 17-bandda: oltinchi xatboshidagi “talab qilishi shart.” degan soʻzlar “talab qilishi;” degan soʻzlar bilan almashtirilsin; quyidagi mazmundagi yettinchi xatboshi bilan toʻldirilsin: “auditorlar ishining sifati nazorat qilinishini taʼminlashi shart.”; yettinchi xatboshi sakkizinchi xatboshi deb hisoblansin. 4. 26-band “auditor (auditorlar)” degan soʻzlardan keyin “va auditorlik tashkilotining rahbari” degan soʻzlar bilan toʻldirilsin.
2013-yil uchun davlat statistika hisoboti shakllariga qoʻshimcha kiritish toʻgʻrisida
(resolution, 2014-01-01)

“Davlat statistikasi toʻgʻrisida”gi Oʻzbekiston Respublikasining Qonuni (Oʻzbekiston Respublikasi Oliy Majlisining Axborotnomasi, 2002-y., 12-son, 219-modda) va Oʻzbekiston Respublikasi Vazirlar Mahkamasining 2003-yil 8-yanvardagi 8-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisida nizomga (Oʻzbekiston Respublikasi qonun hujjatlari toʻplami, 2003-y., 1-2-son, 7-modda) muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2012-yil 23-oktabrdagi 4-mb-son qarori (roʻyxat raqami 2403, 2012-yil 10-dekabr) (Oʻzbekiston Respublikasi qonun hujjatlari toʻplami, 2012-y., 50-son, 566-modda) bilan tasdiqlangan 2013-yil uchun davlat statistika hisoboti shakllari ilovaga muvofiq Fermer xoʻjaliklari faoliyati toʻgʻrisida hisobot shakli (31a-ilova) bilan toʻldirilsin. 2. Ushbu qaror rasmiy eʼlon qilingan kundan eʼtiboran kuchga kiradi. Fermer xoʻjaliklari faoliyati toʻgʻrisida hisobot shakli (31a-ilova).